Fjellsjøkampen

Fjellsjøkampen er et fjell i Hurdal kommune i Akershus. Det har en høyde på 812,6 meter over havet og er det høyeste fjellet i Akershus, bare 7 cm høyere enn nummer to på listen, Lushaugen. Toppen ligger i Fjellsjøkampen naturreservat, som også strekker seg inn i Østre Toten kommune i Innlandet.

På toppen er bygget et utkikkstårn. Herfra kan en i klarvær se til Gaustadtoppen, Rondane og Jotunheimen. 

En kan komme til Fjellsjøkampen fra flere kanter. Nærmest er fra Gjødningsætra med ca. 1 times gange. Et lengre alternativ er fra Rognlisaga i Nord-Hurdal.

I området er det mulig å treffe på både lirype og fjellvåk.

 Se også 
 Liste over Norges høyeste fjell
 Fjell i Akershus

 Referanser 
Årbok for Den Norske Turistforening 1884


Kategori:Fjell i Hurdal
Kategori:Fjell under 1000 meter